નવી દિલ્હી, 23 જુલાઇ : ગુજરાતના મુખ્‍યમંત્રી અને ભાજપ ચૂંટણી સમિતિના અધ્‍યક્ષ નરેન્‍દ્ર મોદીની લોકપ્રિયતા અને તેમની બોલવાની છટાની એક ઝલક મેળવવા માટે લોકો હંમેશા તત્પર રહે છે. આ ચાહકોમાં મહિલાઓનો મોટો વર્ગ પણ સામેલ છે. આ કારણે જ નરેન્દ્ર મોદી દિલ્હીમાં મહિલાઓને ખાસ સંબોધિત કરવાના છે ત્યારે માત્ર દિલ્હી નહીં પણ દેશભરમાંથી મહિલાઓએ તેમને જીવંત સાંભળવા માટે દિલ્હી એકત્ર થવાનું મન બનાવ્યું છે. એક અંદાજ મુજબ મોદીના સંબોધનને સાંભળવા માટે દિલ્હીમાં અંદાજે 50,000 મહિલાઓ દેશભરમાંથી ઉમટશે.